OpenLLM-France/wikimedia huggingface dataset:
# Fruit del Deliri

Fruit del Deliri és el sisè àlbum de la banda pop-fusió Oques Grasses i va ser llançat l'11 d'abril de 2024. Va ser publicat després de tres anys del seu darrer àlbum, A tope amb la vida.
En aquest disc no hi ha presència dels instruments de vent, molt presents en els seus darrers treballs, i prenent pes els sintetitzadors i l'ús de samplers.
Va haver-hi només un avançament, «Com està el pati», que és l'encarregat d'obrir el disc. Segons Sergi Núñez de l'Enderrock, és una cançó que barreja un estil entre "hip-hop i una cançó del Super 3", al·legant que fins i tot la cançó cita «Per molts anys» del Club Super 3. Es va teoritzar que el títol de la cançó podia fer referència, amb to irònic, al nom que rebia l'escena de pop urbà en català d'aquell moment "la banda del pati".
La cançó «Gossejar», interpretada amb col·laboració d'Al·lèrgiques al pol·len, fa una referència clara a la cançó «Yo perreo sola» de Bad Bunny. Aquesta combina un ritme reggateon, un acompanyament de palmes flamenques i unes guitarres de surf rock.
Les cançons «Pinpong», «Sort de tu» amb Rita Payés i «Toca» amb Figa Flowas aborden temes clàssics com són l'amor i el desamor. La cançó «Jubilar-me» és l'únic tema del disc que manté el so de l'àlbum anterior i fa una apologia a la recerca de la felicitat com a prioritat vital, en lloc del materialisme imperant de la societat d'aquell moment.
A desembre de 2024 els registres de streaming del disc eren les següents:
| Nº | Cançó | Spotify | YouTube |
| 1 | Com està el pati | 3.187.040 | 457.201 |
| 2 | Bambi | 2.159.799 | 393.134 |
| 3 | Gossejar | 2.648.096 | 392.766 |
| 4 | Com el dia i la nit | 5.675.768 | 504.261 |
| 5 | Córrer pels camps | 5.211.949 | 516.955 |
| 6 | Jubilar-me | 3.589.312 | 423.394 |
| 7 | Molta tralla | 4.350.313 | 478.298 |
| 8 | Pingpong | 3.168.901 | 429.827 |
| 9 | Cap amunt | 1.398.147 | 257.007 |
| 10 | Toca | 6.577.577 | 448.805 |
| 11 | Sort de tu | 11.291.242 | 724.401 |
| 12 | Coda | 1.423.533 | 259.395 |

## Referències

* ↑ «Oques Grasses inicia la gira de presentació de 'Fruit del deliri' | Enderrock.cat». Enderrock.cat. [Consulta: 27 desembre 2024].
* 1 2 3 4 5 «Oques Grasses – “Fruit del deliri”» (en castellà). Acero Magazine. [Consulta: 27 desembre 2024].
* 1 2 3 4 5 Enderrock.cat. «'Fruit del deliri' d'Oques Grasses, cançó per cançó». Enderrock.cat. [Consulta: 27 desembre 2024].
* ↑ Nadales, Àlex Ribera. «Oques Grasses le dan un giro a su sonido con “Com està el pati”» (en castellà). Mondo Sonoro, 02-04-2024. [Consulta: 27 desembre 2024].
# Dan Sperber

Dan Sperber (Cagnes-sud-Mer, França; 20 de juny de 1942) és un antropòleg, lingüista i investigador en ciències cognitives francés. Actualment és director d'investigacions en l'Institut Jean-Nicod del CNRS.
Al començament de la dècada dels 70 del segle xx, Sperber va ser un dels crítics de l'estructuralisme francés en antropologia. Amb el seu treball sobre el simbolisme, Sperber va imprimir un gir cognitivista, ja que va posar en evidència el paper de la cognició en els fenòmens culturals, particularment sobre les constriccions cognitives que fan possible la distribució de les representacions culturals en el si d'una població, que tenen una influència important en l'antropologia cognitiva, la crítica literària i la història de l'art.
És conegut especialment pel seu treball sobre la pragmàtica i, en particular, sobre la teoria de la rellevància i l'epidemiologia de les representacions. La seua obra més influent, escrita amb la britànica Deirdre Wilson, és La rellevància, que ha passat a convertir-se en una lectura bàsica en la pragmàtica, la lingüística, la intel·ligència artificial i psicologia cognitiva. Els processos cognitius estarien dirigits cap a la consecució d'una màxima pertinença, és a dir, la cerca d'una relació òptima entre els esforços cognitius i els seus efectes.
En 2009, Dan Sperber va rebre el primer premi Lévi-Strauss, que busca reconéixer cada any el millor investigador de ciències socials en França.

## Obra

* 1975 – ¿Qué es el estructuralismo? Estructuralismo en antropología (en castellà) Losada. Buenos Aires
* 1982 – Le Savoir des anthropologues (en francés) Hermann. París
* 1988 – El simbolismo en general (en castellà) Anthropos. Barcelona
* 1994 – La relevancia: comunicación y procesos cognitivos (en castellà, amb Deirdre Wilson). Visor. Madrid
* 1996 – La Contagion des Idées (francés) Odile Jacob. París
* 2005 – Explicar la cultura: un enfoque naturalista (en castellà) Ediciones Morata. Madrid

## Vegeu també

* Tasca de selecció de Wason

## Referències

* ↑ Pécresse, Valérie (consultat el 16 de juny de 2009). «Dan Sperber, el primer guardonat del Premi Claude Lévi-Strauss» (en francés)
* ↑ Arroyo Cantón, Carlos; Berlato Rodríguez, Perla (2012). «La comunicación» (en castellà). En Averbuj, Deborah. Lengua castellana y Literatura. España: Oxford University Press. p. 407. ISBN 9788467367966.

## Enllaços externs

* Pàgina personal de Dan Sperber
* Lloc web de l'Institut Jean-Nicod
# Puig de l'Obiol

El Puig de l'Obiol és una muntanya de 1.544 metres que es troba entre els municipis de Vidrà, a la comarca catalana d'Osona i de Vallfogona de Ripollès, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Turó del Castellar

El Turó del Castellar és una muntanya de 930 metres que es troba al municipi de Mura, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Turó d'Agullàdols

{{Infotaula indret
|localitzacio = Mediona (Alt Penedès) }} El Turó d'Agullàdols és una muntanya de 334 metres que es troba al municipi de Mediona, a la comarca catalana de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serra de Pinós (Castellar del Vallès)

La Serra de Pinós és una serra al municipi de Castellar del Vallès (Vallès Occidental), amb una elevació màxima de 586 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Història comparativa

La història comparativa és una branca de la història que busca semblances i diferències entre dues civilitzacions en la mateixa època o bé en el mateix estadi evolutiu en diferents períodes, de manera que es trobi allò general al procés històric i allò particular de cada cultura. Va sorgir com a aproximació a la història a partir de la Il·lustració, moment que afirmava que cada poble tenia un moment en què deixava l'irracionalisme i passava a ser governat per la raó i la mdoernitat, d'aquí l'interès per veure en quin estadi es trobava cada civilització. Els mètodes han estat criticats quan es pressuposa un mateix esquema per a tots els pobles, en canvi han tingut més èxit les històries comparatives particulars, per exemple dels sistemes militars o econòmics.
# Otomops harrissoni

Otomops harrissoni és una espècie de ratpenat de la família dels molòssids. Viu a Djibouti, Eritrea, Etiòpia, el Iemen i Kenya. Es tracta del representant més gros del gènere Otomops. Fou anomenat en honor del quiropteròleg David L. Harrison Com que fou descoberta fa poc, encara no se n'ha avaluat l'estat de conservació.

## Referències

* ↑ Ralph, M. C.; Richards, L. R.; Taylor, P. J.; Napier, M. C.; Lamb, J. M. «Revision of Afro-Malagasy Otomops (Chiroptera: Molossidae) with the description of a new Afro-Arabian species» (en anglès). Zootaxa, vol. 4.057, 1, 2015, pàg. 1–49.
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Sumatriptan

El sumatriptan, venut sota la marca Imigran i com a EFG, medicament utilitzat per tractar la migranya i la cefalàlgia arraïmada. És el primer triptan comercialitzat. Es pren per boca, pel nas o per injecció sota la pell. Generalment es produeixen els efectes abans de les tres hores.
Els efectes secundaris comuns inclouen pressió toràcica, sensació de cansament, sensació vertiginosa, vòmits i formiguejos. Els efectes secundaris greus poden incloure la síndrome serotoninèrgica, atacs de cor, accidents cerebrovasculars i convulsions. Amb medicació d'ús excessiu, es poden produir mal de cap. No és clar si l'ús durant l'embaràs o la lactància materna és segur. El seu funcionament no està del tot clar.

## Referències

* ↑ British national formulary : BNF 76. 76. Pharmaceutical Press, 2018, p. 474. ISBN 9780857113382.
* 1 2 3 4 5 6 «Sumatriptan Monograph for Professionals» (en anglès). Drugs.com. American Society of Health-System Pharmacists. [Consulta: 3 març 2019].
* ↑ «Sumatriptan Use During Pregnancy» (en anglès). Drugs.com. [Consulta: 3 març 2019].
# Proantilocapra platycornea

Proantilocapra platycornea és una espècie extinta de mamífer artiodàctil de la família dels antilocàprids que visqué a Nord-amèrica durant el Miocè, fa entre 9,4 i 12,5 milions d'anys. Se n'han trobat restes fòssils a Nebraska (Estats Units). Es tracta de l'única espècie del gènere Proantilocapra. És el tàxon germà d'Osbornoceros. El nucli de les banyes tenia forma de fulla de navalla. Les dents postcanines eren semblants a les de Merycodus. El nom genèric Proantilocapra significa ‘abans d'Antilocapra’, mentre que el nom específic platycornea ‘de banyes planes’.

## Referències

* 1 2 Entrada «Proantilocapra platycornea» de la Paleobiology Database (en anglès). [Consulta: 29 desembre 2024].
* ↑ Prothero, 2017, p. 180.
* ↑ Prothero i Foss, 2007, «Family Antilocapridae» (E. B. Davis).

## Bibliografia

* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
* Prothero, D. R.; Foss, S. E. The Evolution of Artiodactyls (en anglès). Johns Hopkins University Press, 2007. ISBN 978-0-8018-8735-2.
# Jubilació impossible

Jubilació impossible (títol original en francès, Joyeuse retraite !) és una pel·lícula de comèdia francesa dirigida per Fabrice Bracq i estrenada el 2019. És una adaptació de la novel·la Poivre et Sel de Guillaume Clicquot (2018). S'ha doblat al valencià per a À Punt; també s'ha subtitulat al català central.

## Referències

* ↑ Pascal «Bande-annonce de la comédie Joyeuse retraite, avec Thierry Lhermitte et Michèle Laroque» (en francès). leblogtvnews.com, 11 août 2019 [Consulta: 11 agost 2019]..
* ↑ «Joyeuse retraite ! (2019) - JP Box-Office». [Consulta: 25 desembre 2024].
* ↑ «Jubilació impossible». À Punt, 29-12-2024. [Consulta: 29 desembre 2024].
* ↑ Joyeuse Retraite! a la Base de dades de cinema en català
# Nacha Regules (pel·lícula de 1950)

Nacha Regules és una pel·lícula argentina dirigida per Luis César Amadori sobre el seu propi guió escrit en col·laboració amb Pedro Miguel Obligado segons la novel·la homònima de Manuel Gálvez que es va estrenar el 2 de març de 1950 i que va tenir com a protagonistes a Zully Moreno, Arturo de Córdova, Eduardo Cuitiño i Zoe Ducós.

## Argument

Ambientada en els festejos del centenari, narra els amors frustrats entre un home de l'alta societat i una dona de vida sentimental agitada.

## Repartiment

Van intervenir en la pel·lícula els següents intèrprets:
* Zully Moreno...Nacha Regules
* Arturo de Córdova
* Eduardo Cuitiño
* Zoe Ducós
* Enrique Chaico
* Diana Maggi
* Federico Mansilla
* Blanca Vidal
* Bernardo Perrone
* Nelly Meden
* Jesús Pampín
* Liana Moabro
* Miriam Sucre
* Domingo Mania
* Camelia de Maucci
* Gloria Ferrandiz
* Julia Giusti
* René Cossa
* Beba Bidart
* Amalia Sánchez Ariño
* Analía Gadé
* César Soriano
* Fernando Campos
* Mónica Linares
* Marta Pérez
* Maruja Lopetegui
* Luisa Montero
* Luis García Bosch
* Julián Pérez Ávila

## Comentari

Per la crònica de Noticias Gráficas el film “reviu en el quadre amb el cru realisme de la novel·la” en tant Manrupe i Portela opinen que és una “antiquada adaptació sobrecarregada i lacrimògena”.

## Premis

L'Academia de Artes y Ciencias Cinematográficas de la Argentina li va atorgar el premi Còndor Acadèmic a la millor pel·lícula de 1950 i va guardonar a Luis César Amadori com el millor director, a Diana Maggi com la millor actriu de repartiment i a Alterto Etchebehere com el millor director de fotografia.

## Referències

* 1 2 3 4 Manrupe, Raúl; Portela, María Alejandra. Un diccionario de films argentinos (1930-1995). Buenos Aires: Editorial Corregidor, 2001.

## Enllaços externs

* Informació sobre Nacha Regules (castellà) a cinenacional.com
* Fragment de la pel·lícula a Dailymotion
# La xata merenguera

La xata merenguera (anomenat també La xata melindrera en algunes zones) és un joc de rogle infantil tradicional del País Valencià i típic de Pasqua. Se sol jugar al carrer o als patis, acompanyat d'una cançoneta. Segons la lletra de la cançó, el personatge de la xata merenguera és molt presumida ja que, depenent de la versió, la xata merenguera es maquilla amb purpurina, brillantina, plastilina o fins i tot amb gasolina. En castellà la cançó és coneguda com La chata merenguela.

## Referències

* ↑ Barberà, Susana «La memoria de Castelló en un libro» (en castellà). Levante-EMV, 18-12-2008.
* ↑ «Recursos didàctics - Mestre a casa (GVa)». Generalitat Valenciana. [Consulta: 18 desembre 2015].
* ↑ «La xata merenguera — Les cançons dels Bíters». [Consulta: 25 febrer 2024].
* 1 2 «CantaJuego - La Chata Merengüela». [Consulta: 25 febrer 2024].
* ↑ «17 La Xata Merenguera». [Consulta: 25 febrer 2024].
* ↑ «Paco Muñoz- La xata melindrera». [Consulta: 25 febrer 2024].
* ↑ Cerrillo Torremocha, Pedro C. «Literatura y juego: Las canciones escenificadas infantiles». RDTP, LIX, 2, 2004, pàg. 175-194.

## Enllaços externs

* Paco Muñoz La xata melindrera, YouTube. Cançó del joc interpretada per Paco Muñoz
* CantaJuego La Chata Merengüela, YouTube. Cançó del joc interpretada per CantaJuego en castellà.
# Charles Rivett-Carnac

Charles James Rivett-Carnac (Brahmapur, Índia, 18 de febrer de 1853 - Saint Helier, Jersey, 9 de setembre de 1935) va ser un regatista britànic que va competir a començaments del segle xx.
Membre d'una família amb fortes vinculacions a l'Índia, el seu avi Sir James Rivett-Carnac fou governador de la Presidència de Bombai. Després d'estudiar a Rugby tornà a l'Índia per treballar en l'administració pública. Entre 1897 i 1905 fou destinat a Birmània i Siam. El 1905 tornà a Anglaterra. Es casà en primeres núpcies amb Laura Marion Ogilvie, filla del coronel JH Ogilvie, que morí el 1905. L'any següent es casà amb Frances Greenstock.
El 1908 va prendre part en els Jocs Olímpics de Londres, on va guanyar la medalla d'or en la categoria de 7 metres del programa de vela. Rivett-Carnac navegà a bord del vaixell Heroine junt a Richard Dixon, Norman Bingley i la seva segona muller, Frances Rivett-Carnac. Això va fer que els Rivett-Carnac fossin el primer matrimoni en què els dos membres tenien un or olímpic. La seva neta Cleone Rivett-Carnac fou atleta per Nova Zelanda.
Amb 55 anys continua sent el britànic més vell en guanyar un or en vela.

## Referències

* 1 2 3 4 «Charles Rivett-Carnac Olympic Results». sports-reference.com. Arxivat de l'original el 6 de gener 2009. [Consulta: 10 desembre 2015].
# Kanaş

Kanaş o Kanaix (txuvaix i rus: Канаш, del txuvaix Kanaş, «soviet, consell») és una ciutat de la República de Txuvàixia, a Rússia. Es troba a uns 80 km al sud de Xupaixkar/Txeboksari, la capital de la república. El 2021 tenia 44.354 habitants.

## Referències

* ↑ «Čislennostʹ naselenija Rossii, federalʹnyh okrugov, subʺektov Rossijskoj Federacii, gorodskih okrugov, municipalʹnyh rajonov, municipalʹnyh okrugov, gorodskih i selʹskih poselenij, gorodskih naselennyh punktov, selʹskih naselennyh punktov s naseleniem 3000 čelovek i bolee» (en rus). Cens de població de 2020. Russtat, 31-12-2022. [Consulta: 4 octubre 2024].
# Serra de l'Alzina Alta

La Serra de l'Alzina Alta és una serra situada entre els municipis dels Torms i de Juncosa a la comarca de les Garrigues, amb una elevació màxima de 564 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Teor

«Teor» té aquests significats:
* Teor (Udine), antic municipi de la província d'Udine
* Teor (pintor), pintor de l'antiga Grècia
* Els teors eren uns ambaixadors encarregats d'afers religiosos a l'antiga Grècia
# Helvi Sipilä

Helvi Sipilä (Hèlsinki, 5 de maig de 1915 - Hèlsinki, 15 de maig de 2009) va ser una diplomàtica i advocada finlandesa, la primera dona en ostentar el càrrec de Subsecretària General de les Nacions Unides en un moment en què el 97% dels directius de l'organització eren homes.
Va ser reconeguda com a defensora dels drets de la dona i de diversos grups vulnerables. També va liderar diverses organitzacions internacionals com l'Associació Mundial de Noies Guies i Noies Escoltes, la Federació Internacional de Dones Advocades, Zonta International o el Consell Internacional de Dones.
Va mantenir-se activa després de retirar-se de les Nacions Unides i el 1982 va ser la primera dona en presentar-se al càrrec de Presidenta de Finlàndia com a candidata del Partit Liberal.

## Referències

* 1 2 «DAW - Ms. Helvi Sipilä». [Consulta: 31 juliol 2019].
* ↑ «HELSINGIN SANOMAT - International Edition - weekly», 24-10-2008. Arxivat de l'original el 2008-10-24. [Consulta: 31 juliol 2019].
# Natalus mexicanus

Natalus mexicanus és una espècie de ratpenat de la família dels natàlids. Viu a altituds de fins a 2.400 msnm a Belize, Costa Rica, El Salvador, Guatemala, Hondures, Mèxic, Nicaragua i Panamà. Nia en coves profundes i humides situades a diferents tipus de boscos. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, mexicanus, significa 'mexicà' en llatí.

## Referències

* ↑ Velazco, P.; Pineda, W. Natalus mexicanus. UICN 2008. Llista Vermella d'espècies amenaçades de la UICN, edició 2008, consultada el 11 febrer 2018.
* ↑ Entrada «Natalus» d'Animalia (en anglès).
# Barinas

Barinas és un dels 23 estats en què és dividida Veneçuela. La capital de l'estat és Barinas.

## Subdivisions

L'Estat de Barinas consta de 12 municipis:
| Municipi | Capital |
| Alberto Arvelo Torrealba | Sabaneta |
| Andrés Eloy Blanco | El Canton |
| Antonio José de Sucre | Socopó |
| Arismendi | Arismendi |
| Barinas | Barinas |
| Bolívar | Barinitas |
| Cruz Paredes | Barrancas |
| Ezequiel Zamora | Santa Bárbara |
| Obispos | Obispos |
| Pedraza | Ciudad Bolivia |
| Rojas | Libertad |
| Sosa | Ciudad de Nutrias |

## Governadors

* Hugo de los Reyes Chávez (2004-2007)
* Hugo de los Reyes Chávez (2001-2004)
# Disseny de sistemes

El disseny de sistemes consisteix a definir l'arquitectura del maquinari, programari, components, mòduls i dades d'un sistema per a satisfer certs requeriments. És l'etapa posterior a l'anàlisi de sistemes. La importància del programari multiplataforma ha incrementat l'enginyeria de programari a costa dels dissenys de sistemes. Els mètodes de l'anàlisi i disseny orientat a objectes s'estan tornant en els mètodes més utilitzats per al disseny de sistemes. El llenguatge unificat de modelat (UML) s'ha tornat en un estàndard en l'anàlisi i disseny orientat a objectes, és utilitzat per a la modelització de sistemes de programari i s'ha incrementat el seu ús per al disseny de sistemes que no són programari.

## Vegeu també

* Disseny Gràfic de Sistemes

## Enllaços externs

* Interactive Systems Design (anglès)
# Disseny d'interfícies d'aplicacions

El disseny d'interfícies d'aplicacions és la disciplina que es dedica a la creació de la interacció entre un usuari i una aplicació informàtica. El disseny d'interfícies d'aplicacions busca crear una experiència d'usuari intuïtiva i agradable per tal de millorar la usabilitat i l'eficiència de l'aplicació. Això inclou la disposició de la informació en la pantalla, la manera en què l'usuari pot accedir a les diferents funcionalitats de l'aplicació i la manera en què l'aplicació reacciona a les accions de l'usuari. El disseny d'interfícies d'aplicacions es basa en la comprensió dels comportaments i les necessitats dels usuaris, així com en l'aplicació de conceptes com l'Affordance i la retroalimentació.
L'estil de les interfícies d'una aplicació depèn del sistema operatiu que es fa servir. El treball del dissenyador consisteix en interpretar la personalitat de cada sistema operatiu per aconseguir aplicacions que siguin diferents de les demés. Algunes de les característiques que s'han de tenir en compte en el disseny d'interfícies són la usabilitat, la facilitat d'aprendre, el codi i els significants, el disseny enfocat a les metes dels usuaris, l'ús de patrons i textures planes, esquemes de colors simples, efectes de desenfocament, i tipografia adequada. La icona de llançament i la pantalla inicial són elements importants a l'hora de donar una primera impressió a l'usuari. La grilla o retícula de construcció també té un paper fonamental en el disseny d'interfícies per a mòbils.

## Referències

* ↑ author., Cuello, Javier,. Designing mobile apps. ISBN 978-1-4953-3095-7.
* ↑ Negocios, Tiempo de. «El arte del minimalismo en apps móviles: diseño de interfaz de usuarios» (en espanyol europeu), 03-11-2016. [Consulta: 14 desembre 2022].
* ↑ «Capítulo 8: Diseño visual – Diseñando apps para móviles» (en espanyol europeu). [Consulta: 14 desembre 2022].
# Disseny d'educació

El disseny d'educació és l'ensenyament de teories i les seves aplicacions en el disseny de productes, serveis i entorns educatius. Aquesta disciplina pot incloure diverses altres disciplines de disseny, com arquitectura, disseny gràfic, disseny de web, disseny d'embalatge, disseny industrial, disseny de moda, disseny d'interior, disseny sostenible i disseny universal. Els valors i actituds que caracteritzen les modernes escoles de disseny difereixen entre elles.
El disseny d'educació està relacionat amb la resolució de problemes i tracta d'aprendre com aplicar mètodes pràctics, coneixement previ i talent natural per solucionar problemes nous. Es refereix també a l'Educació Creativa.
Amb un disseny d'educació complet, es pot dirigir aquest a professionals com arquitectes, dissenyadors gràfics, dissenyadors d'UX, directors creatius, directors d'art, estrategs de contingut, dissenyadors de web, desenvolupadors de web, il·lustradors, arquitectes d'informació, dissenyadors d'interior, dissenyadors visual, dissenyadors de servei i dissenyadors de UI.

## Referències

* ↑ Casakin, Hernan & Goldschmidt, Garbiela.

## Vegeu també

* Disseny d'aprenentatge

## Bibliografia

* Salama, Ashraf M. Un., i Nicholas Wilkinson. 2007. Design Studio Pedagogy: Horizons for the Future. Gateshead, United Kingdom.
* Michl, Gen. 2006. "Un cas contra el règim modernista dins educació de disseny"
* Wang, Tsungjuang. 2010. "A New Paradigm for Design Studio Education" International Journal of Art & Design Education.
* Ertmer, Peggy Un.; Russell, James D. 1995. "Using Case Studies to Enhance Instructional Design Education." Educational Technology, v35 n4 p23-31 Jul-Aug 1995